Igman-Olympiabakkene

Igman-Olympiabakkene er et skihoppanlegg ved Sarajevo i Bosnia-Hercegovina. Anlegget ligger i hellingen til fjellet Igman, og ble brukt under OL i Sarajevo i 1984. Anlegget består av to hoppbakker med K-punkt 112 og 90 meter. Disse hoppbakkene var og er de største i Bosnia-Hercegovina, men er ikke i bruk i dag.

Byggingen av bakkene startet 1. juni 1981, og anlegget sto ferdig 1. desember 1982. Etter OL er det ikke blitt arrangert internasjonale konkurranser i anlegget, og hoppbakkene er blitt stående å forfalle. De skal også ha fått skader under Bosnia-krigen.

Bakkerekorden i K112-bakken er 116 meter, satt av Matti Nykänen (1963-2019) (Finland) under OL 18. februar 1984. I K90-bakken er rekorden 95 meter, satt av Primož Ulaga (Jugoslavia) i prøve-OL 12. februar 1983. Under OL hadde Matti Nykänen det lengste hoppet, 91 meter, den 12. februar 1984.

Viktige renn
 Dato Vinner  Andre Tredje Type renn/bakke 12. februar 1983  Primož Ulaga  Massimo Rigoni  Matti Nykänen Prøve-OL, normalbakke 13. februar 1983  Matti Nykänen  Primož Ulaga  Klaus Ostwald Prøve-OL, stor bakke 12. februar 1984  Jens Weißflog  Matti Nykänen  Jari Puikkonen OL, normalbakke, verdenscup 18. februar 1984  Matti Nykänen  Jens Weißflog  Pavel Ploc OL, stor bakke, verdenscup

 Kilder 
Skisprungschanzen-Archiv: Sarajevo (besøkt 21. juli 2011)
Offisiell rapport for vinter-OL 1984 (s. 107)
Adam Kwieciński: Resultater (besøkt 22. juni 2015)

Kategori:Hoppbakker i Bosnia-Hercegovina
Kategori:Hoppbakker brukt i OL
Kategori:Vinter-OL 1984
Kategori:Byggverk fullført i 1982
Kategori:1982 i Jugoslavia
Kategori:Sport i Jugoslavia i 1982